“Фактычна цэлы том справы ўтрымліваў нейкія ананімкі, якія не ўяўляюць сабой аніякай доказнай базы. Незразумела, кім яны былі напісаныя, немагчыма гэтых людзей устанавіць і дапытаць, аднак гэтыя паперкі фарміруюць негатыўны фон, указваюць аб тым, што нібыта прафсаюзныя лідэры не толькі атрымлівалі дапамогу, але і скарыстоўвалі яе не па мэтаваму прызначэнню, груба кажучы, проста прысвойвалі”, - адзначае праваабаронца. - Такі падыход не новы. Нагадаю, што пад час справы Бяляцкага, быў цэлы шэраг публікацый, пісалі пра тое, што Бяляцкі прысвойваў грошы. Друкавалася гэта ў “Савецкай Беларусі”, а потым пасквілі перадрукоўвалі ўсе раённыя афіцыйныя газеты Беларусі, адпаведныя рэпартажы, у якіх абвінавачвалі Бяляцкага ў тым, што ён ездзіць на шыкоўных аўтамабілях, жыве ў дарагіх катэджах, паказвалі па тэлевізіі, хаця ні першага, ні другога ў яго не было. Сёння ж усё гэта паўтараецца”.